CELEX: C2006/294/05
Language: hu
Date: 2006-12-02 00:00:00
Title: C-475/03. sz. ügy: A Bíróság (nagytanács) 2006. október 3-i ítélete (a Commissione tributaria provinciale de Cremona [Olaszország] előzetes döntéshozatal iránti kérelme) – Banca popolare di Cremona Soc. coop. arl kontra Agenzia Entrate Ufficio Cremona (Hatodik HÉA-irányelv – 33. cikk (1) bekezdés – Más forgalmiadó-jellegű nemzeti adó kivetésének tilalma – A forgalmi adók fogalma – A termelési tevékenységet terhelő olasz regionális adó)

2.12.2006   
            
            
               HU
            
            
               Az Európai Unió Hivatalos Lapja
            
            
               C 294/3
            
         A Bíróság (nagytanács) 2006. október 3-i ítélete (a Commissione tributaria provinciale de Cremona [Olaszország] előzetes döntéshozatal iránti kérelme) – Banca popolare di Cremona Soc. coop. arl kontra Agenzia Entrate Ufficio Cremona
   (C-475/03. sz. ügy) (1)
   
   (Hatodik HÉA-irányelv - 33. cikk (1) bekezdés - Más forgalmiadó-jellegű nemzeti adó kivetésének tilalma - A „forgalmi adók” fogalma - A termelési tevékenységet terhelő olasz regionális adó)
   (2006/C 294/05)
   Az eljárás nyelve: olasz
   A kérdést előterjesztő bíróság
   Commissione tributaria provinciale de Cremona
   Az alapeljárás felei
   
      Felperes: Banca popolare di Cremona Soc. coop. arl
   
      Alperes: Agenzia Entrate Ufficio Cremona
   Tárgy
   Előzetes döntéshozatal iránti kérelem – Commissione tributaria provinciale di Cremona – Az 1991. december 16-i 91/680/EGK tanácsi irányelvvel (HL L 376., 1. o.; magyar nyelvű különkiadás 9. fejezet, 1. kötet, 160. o.) módosított, a tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK tanácsi irányelv (HL L 145., 1. o.; magyar nyelvű különkiadás 9. fejezet, 1. kötet, 23. o.) 33. cikkének értelmezése – A termelési tevékenységet terhelő regionális adót bevezető nemzeti szabályozás összeegyeztethetősége
   Rendelkező rész
   Az 1991. december 16-i 91/680/EGK tanácsi irányelvvel módosított, a tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK tanácsi irányelv 33. cikkét úgy kell értelmezni, hogy az nem akadályozza az olyan közteher fenntartását, amely olyan jellemzőkkel rendelkezik, mint az alapeljárásban szereplő adó.
   
      (1)  HL C 21., 2004.1.24.